als_Latn dik_Latn sag_Latn
“Edhe nënpresidenti (Majk) Pens dhe kolegu im (Reks) Tolerson në bisedimet qartë më bënë të ditur se janë të interesuar për Evropën e bashkuar dhe se e mbështesin partneritetin transatlantik në NATO”, deklaroi mbrëmë Zigmar për televizionin gjerman ARD.
Zigmar potencoi se deklaratat e ndryshme të cilat vijnë prej përfaqësuesve të Administratës së re amerikane kanë qenë shkaqe për shqetësime në Evropë, por se tani pas takimeve në Uashington ai është shumë i qetë kur është në pyetje partneriteti amerikano-evropian.
Para ndërmarrjes së detyrës, presidenti i ri amerikan, Donald Tramp deklaroi se NATO është “institucion i tejkaluar”, si dhe se edhe anëtare të tjera të BE-së duhet ta ndjekin shembullin e Britanisë së Madhe dhe ta braktisin BE-në.
Ndërkohë, Shtëpia e Bardhë kumtoi se Tramp ka pasur bisedë telefonike me sekretarin e përgjithshëm të Aleancës, Jens Stoltenberg, me ç’rast është dakorduar që presidenti amerikan në maj të takohet me aleatët e NATO-s.
Tramp ka shfaqur “mbështetje të fuqishme për NATO-n”, por edhe ju ka bërë thirrje anëtareve evropiane të investojnë më shumë në Aleancë.
Sipas Shtëpisë së Bardhë, Tramp ka pranuar të marrë pjesë në takimin e liderëve të NATO-s, që do të mbahet nga fundi i majit.
als_Latn als_Latn als_Latn als_Latn als_Latn als_Latn